Diari Oficial de la Generalitat Valenciana


Sumari del DOGV 4958, del 03-03-2005 (2005/1582)

Notificació a Edificontreras, SL. Expedient númeroVIVI/040502/620.
------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1582


Organisme emissor
:   Conselleria de Territori i Habitatge

Tipus de document
:   Anunci

Notificació a Edificontreras, SL. Expedient númeroVIVI/040502/620. [2005/A1582]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució a Edificontreras, SL, amb expedient VIVI/040502/620.
  
Vist el procediment sancionador VIVI/040502/620 seguit contra Edificontreras, SL, per infracció del règim legal que regula els habitatges de protecció oficial.
  
Ja que amb data 11 d'agost de 2004 l'instructor del procediment elevava l'oportuna proposta de resolució.
  
Ja que, a aquesta, la part expedientada no formula al·legacions.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost i, supletòriament les contingudes en el títol IX de la Llei de Règim Jurídic de les Administracions Públiques i del Procediment Administratiu Comú.
  
Atés que és competència d'aquest Servei Territorial d'Habitatge i Projectes Urbans, per raó del que disposa l'Ordre de 9 de setembre de 2003, de la Conselleria de Territori i Habitatge.
  
Vistos els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i del Procediment Administratiu Comú i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent resolució:
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de quatre mil dos-cents deu euros (4.210 €).
  
2. Obligar l'expedientat que, per si o a costa seua, realitze en el termini màxim de 15 dies les obres següents:
  
- Procedir a una nova col·locació de les teules desplaçades a l'aiguavés, ràfecs i careners a la coberta dels trasters situades al terrat de l'edifici, rebent-les amb morter cada cinc filades i solapant-les convenientment i substituint aquelles que han patit ruptures.
  
- Procedir a la impermeabilització de la coberta de la caixa d'escala i de la coberta plana transitable de l'edifici a la zona que origina filtracions al menjador estar de l'habitatge número 10, mitjançant l'alçament del paviment ceràmic, instal·lació de nova membrana impermeabilitzant a les cassoletes de coberta a la dita zona i si és el cas reparació d'aquesta.
  
- Reparació de fissures en la fàbrica de rajola cara vista a la façana principal de l'habitatge número 20 i número 2, mitjançant el segellament amb massilla de resines sintètiques.
  
- Procedir a la reparació de les fissures en les trobades dels forjats amb els tancaments als patis de llums mitjançant el picat d'arrebossats, instal·lació de malla de fibra de vidre i nou arrebossat de les zones fissurades.
  
- Reparació de filtracions d'aigües pluvials al garatge en les trobades de la xarxa horitzontal de sanejament amb els tancaments, mitjançant l'aplicació de morters expansius i repàs del segellament de les juntes de formigó en els mencionats murs de tancament.
  
Contra aquesta resolució que no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció de la present notificació, de conformitat amb el que ha previngut l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
En cas que no interposeu recurs, en el termini de 15 dies, heu de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés i heu de remetre a aquest Servei Territorial una còpia d'aquest exemplar, ja que si no consta aquest justificant en el procediment, es procedirà al cobrament de la sanció per via de constrenyiment.
  
En cas que la part dispositiva de la resolució ordene l'execució d'obres i, independentment de l'anterior, us requerim formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, i us advertim que, si no és així, l'administració procedirà a aconseguir la seua execució forçosa, i us imposarem successives multes coercitives, en relació amb l'article 96 de la Llei de Règim Jurídic de les Administracions Públiques i del Procediment Administratiu Comú i disposicions concordants del Reial Decret Legislatiu 31/1978 i Reial Decret 3.148/1978, de 31 d'octubre i 10 de novembre, respectivament.
  
Us advertim, igualment, que si incompliu l'anterior requeriment, podrem instruir nou expedient sancionador, conforme al que establix l'article 166 del Reglament d'Habitatges de Protecció Oficial.